দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
খামোশিয়া
চলচ্চিত্রটির মুখ্যভুমিকায় আলি ফাযাল, স্বপ্না পাব্বি এবং গুরমিত চৌধুরীকে দেখা যায়। চলচ্চিত্রটি ২৩ জানুয়ারি ২০১৫ তে মুক্তি পাওয়ার কথা থাকলেও ৩০ জানুয়ারি ২০১৫ তে মুক্তি পায়। বক্স অফিস ইন্ডিয়া চলচ্চিত্রটিকে মধ্যমানের বলে ঘোষণা করে। ২০১৪ সালের মাঝামাঝি সময়ে গুরমিত চৌধুরী, আলি ফাযাল এবংস্বপ্না পাব্বিকে প্রধান চরিত্রগুলোর জন্য চূড়ান্ত করা হয়। মে ২০১৪ তে জানা যায় গুরমিত চৌধুরী খল চরিত্রে অভিনয় করবেন। ২০১৪ সালের জুন মাসে অভিনেত্রী স্বপ্না পাব্বি তার অভিনয় জীবনে প্রথমবারের মতো কোন প্রযোজনা প্রতিষ্ঠানের সাথে চুক্তিবদ্ধ হন। ভিশেশ ফিল্মস তার সাথে তিনটি চলচ্চিত্রের জন্য চুক্তি করে। আলি ফাযাল তার এক সাক্ষাৎকারে বলেন তিনি চলচ্চিত্রটিতে একজন রোমান্টিক লেখকের ভূমিকায় অভিনয় করবেন। মাহেশ ভাট তার সাক্ষাৎকারে বলেন, রোমান্টিকতার সাথে সাথে ছবিটির একটি ভৌতিক দিক রয়েছে। গানগুলোর সুর করবেন অঙ্কিত তিওারি